TSR วิ่งแรง 8% หลัง Q3 พลิกกำไรเฉียด 13 ลบ.
TSR วิ่งแรง 8% ราคาแตะ 4.12 บ. ขานรับรายงานงบไตรมาส 3/65 พลิกมีกำไร 12.90 ลบ. หนุนงวด 9 เดือนกำไรโต 3 เท่าตัว หลังต้นทุนลดลง
TSR วิ่งแรง 8% หลังผลงานไตรมาส 3/65 พลิกกำไร 12.90 ลบ. หนุนงวด 9 เดือนกำไรโต 3 เท่าตัว!
7 พ.ย. 2565

ผู้สื่อข่าวรายงานว่า วันนี้ (7 พ.ย.65) ราคาหุ้น บริษัท เธียรสุรัตน์ จำกัด (มหาชน) หรือ TSR ล่าสุด ณ เวลา 10:20 น. อยู่ที่ระดับ 4.12 บาท บวก 0.32 บาท รหือ 8.42% สูงสุดที่ระดับ 4.26 บาท ต่ำสุดที่ระดับ 4.04 บาท ด้วยมูลค่าซื้อขาย 58.72 ล้านบาท

ทั้งนี้ ราคาหุ้น TSR ปรับตัวขึ้น หลังรายงานผลการดำเนินงานงวดไตรมาส 3/65 พลิกมีกำไรสุทธิ 12.90 ล้านบาท จากงวดไตรมาส 3/64 มีผลขาดทุนสุทธิ 32.06 ล้านบาท ขณะเดียวกันงวด 9 เดือนปี 65 มีกำไรสุทธิ 52.36 ล้านบาท เพิ่มขึ้น 311% เมื่อเทียบจากงวด 9 เดือนปี 64 มีกำไรสุทธิ 12.74 ล้านบาท
โดยผลงานดำเนินงานพลิกมีกำไรเนื่องจากต้นทุนในการจัดจำหน่าย สำหรับไตรมาส 3/65 เท่ากับ 103.86 ล้านบาท ลดลงจากปีก่อนจำนวน 67.54 ล้านบาท หรือ ลดลงร้อยละ 39.40 เป็นผลมาจากการบริหารค่าใช้จ่าย และการปรับปรุงโครงสร้างของการขายและการจ่ายผลตอบแทนให้มีประสิทธิภาพและเหมาะสมมากขึ้น